ปกติเวลาเห็นกาแฟร้านนี้ที่สาขาอื่นตามห้างจะมีแต่ซุ้มกาแฟอย่างเดียว แต่สำหรับสาขาที่ Big C สุขสวัสดิ์จะมีขนมด้วยหลายอย่างเลย ทั้งเครปเย็น วาฟเฟิล โทสต์ และเค้กแบบถาดเล็กๆ ให้เลือกจากตู้
 
ตัวร้านจะอยู่ชั้นล่างตรงข้ามกับร้านไจแอนท์บุฟเฟต์ปิ้งย่าง มีที่นั่งอยู่สองมุม ด้านหนึ่งจะอยู่ติดกับเคาน์เตอร์ มีประมาณ 2 โต๊ะเล็กๆ ส่วนอีกมุมอยู่อีกด้านของร้านจะจัดเป็นสัดส่วนกว่ามี 5 โต๊ะได้ค่ะ
 
สั่งกาแฟมาทานพร้อมขนม
 
• วาฟเฟิลกล้วยช็อก (129 บาท) – ผิดหวังนะ สั่งเพราะเห็นหน้าตาในรูปดูน่าทานแต่ของจริงมาช่างแตกต่างกัน วาฟเฟิลกลายมาเป็นแผ่นสี่เหลี่ยมแบนๆ  ตัวแป้งไม่อร่อยเลย นิ่มๆ ออกแนวขนมรังผึ้งตลาดนัดมากกว่า เทียบกับราคาแล้วคือแพงและไม่อร่อยค่ะ
 
คาราเมลลาเต้ร้อน (55 บาท) – ไม่มีความกลมกล่มนุ่มนวลแบบลาเต้เลยจ้า กาแฟรสชาติออกไปทางเปรี้ยว ไม่ได้รสหรือกลิ่นของคาราเมลสักนิด
 
คาปูชิโน่เย็น (60 บาท) – แก้วนี้พอทานได้ แต่กาแฟรสชาติขาดความกลมกล่อมเช่นกัน
 
สรุป เคยทานกาแฟเจ้านี้ของสาขาอื่น รสชาติกาแฟจะกลมกล่อมกว่านี้นะคะ สำหรับของหวานอาจจะเป็นเพราะเราเลือกเมนูผิดก็เป็นได้ ถ้าเป็นเครปหรือโทสต์อาจจะทำได้ดีกว่านี้ แต่สำหรับวาฟเฟิลนี่ขอบอกว่าพลาดมากจ้ะ